ທ່ານ ສີສຸກ ພິລາວົງ ຮອງເລຂາຄະນະພັກ, ຮອງຄະນະໂຄສະນາອົບຮົມສູນກາງພັກ ເຄື່ອນໄຫວປາຖະ ກະຖາວັນຊາດ ທີ 2 ທັນວາ ແລະ ວັນຄ້າຍວັນເກີດຂອງ ປະທານ ໄກສອນ ພົມວິຫານ.
ໃນວັນທີ 24 ພະຈິກ 2015 ຜ່ານມາຢູ່ທີ່ບໍລິສັດລັດວິສາຫະກິດຫວຍພັດທະນາລາວ ໄດ້ຈັດຕັ້ງພິທີປາ
ຖະກະຖາ ວັນຊາດ ທີ 2 ທັນວາ ຄົບຮອບ 40 ປີ ແລະ ວັນຄ້າຍວັນເກີດປະທານ ໄກສອນ ພົມວິຫານ ຄົບຮອບ 95 ປີ. ຂຶ້ນທີ່ຫ້ອງປະຊຸມໃຫຍ່ ລັດວິສາຫະກິດຫວຍພັດທະນາລາວ ໃຫ້ກຽດປາຖະກະຖາໂດຍ ທ່ານ ສີສຸກ ພິລາວົງ ຮອງເລຂາຄະນະພັກ, ຮອງຫົວໜ້າຄະ ນະໂຄສະນາອົບຮົມສູນກາງພັກ ເຂົ້າຮ່ວມ ຮັບຟັງມີ ທ່ານ ຄໍາເພັງ ທິນນະກອນ ຜູ້ອໍານວຍການບໍລິສັດລັດວິສາຫະກິດຫວຍພັດທະນາ ລາວ, ຮອງຜູ້ອໍານວຍການ ພ້ອມດ້ວຍພະນັກງານວິຊາການ.
ໃນພິທີ ທ່ານ ສີສຸກ ພິລາວົງ ໄດ້ຍົກໃຫ້ເຫັນຄວາມໝາຍ, ຄວາມສຳຄັນຂອງວັນຊາດ ທີ 2 ທັນວາ ຄົບຮອບ 40 ປີ. ຊຶ່ງຊາດລາວແມ່ນ ຊາດ ໜຶ່ງທີ່ມີປະຫວັດສາດອັນຍາວນານມາຫຼາຍພັນປີ, ມີມູນ ເຊື້ອທີ່ສະຫງ່າອົງອາດ ແຫ່ງການຕໍ່ສູ້ຕ້ານການຮຸກຮານຂອງພວກສັກດີນາ ແລະ ການຄອບຄອງ ຂອງພວກຈັກກະພັດລ່າເມືອງຂຶ້ນທັງ ແບບເກົ່າ ແລະ ແບບໃໝ່ ສາມາດປົດປ່ອຍປະເທດຊາດ ໄດ້ຢ່າງມີໄຊ, ລຶບລ້າງລະບອບ ຂອງສັກດີນາຢ່າງສິ້ນເຊີງ ແລະ ສ້າງຕັ້ງສາທາລະນະລັດ ປະຊາທິປະໄຕ ປະຊາຊົນລາວ ຂຶ້ນໃນວັນທີ 2 ທັນວາ 1975 ຢ່າງສະຫງ່າຜ່າ ເຜີຍ, ຍົກໃຫ້ເຫັນເຖິງຜົນສຳເລັດໃນພາ ລະກິດແຫ່ງການປົກປັກຮັກສາ ແລະ ພັດທະນາປະເທດຊາດ ໃນໄລຍະ 40 ປີ ຊຶ່ງສາມາດປົກປັກຮັກສາ ເອກະລາດ, ອະທິປະໄຕ ແລະ ປົກປັກຮັກສາລະບອບໃໝ່ ໄວ້ຢ່າງໝັ້ນຄົງ, ປະເທດຊາດມີຄວາມສະ ຫງົບ, ມີຄວາມເປັນລະ ບຽບຮຽບຮ້ອຍ, ການພັດທະນາ ເສດຖະກິດ-ສັງຄົມ ໄດ້ຮັບການຂະຫຍາຍຕົວ ເປັນກ້າວໆ. ພ້ອມດຽວ ກັນນີ້ ທ່ານ ສີສຸກ ພິລາວົງ ກໍໄດ້ສະເໜີກ່ຽວກັບຊີວິດ ແລະ ການເຄື່ອນ ໄຫວປະຕິວັດ ຂອງປະທານ ໄກສອນ ພົມວິຫານ ຜູ້ນໍາທີແສນເຄົາລົບຮັກຂອງປວງຊົນລາວທັງຊາດ. ເພິ່ນເປັນຄົນທີ່ດຸໝັ່ນຄົ້ນຄວ້າຮໍ່າຮຽນ, ມີແບບແຜນການດໍາລົງຊີວິດທີ່ປອດໃສຂາວສະອາດ, ສັດຊື່ຕໍ່ປະເທດຊາດ ແລະ ປະຊາຊົນ. ປະທານ ໄກສອນ ພົມວິຫານ ເຂົ້າຮ່ວມເຄື່ອນໄຫວປະຕິວັດ ແຕ່ຍັງເຍົາໄວ, ໄດ້ຜ່ານການຝຶກຝົນທົດສອບ ໃນຂະບວນການຕົວຈິງ ແລະ ຮັບຜິດຊອບວຽກງານ ສຳຄັນແຕ່ນ້ອຍຫາໃຫຍ່ກ້າວ ຂຶ້ນເປັນຜູ້ນຳສູງສຸດ ຂອງພັກ ແລະ ລັດເຮົາ.
ໃນຕອນທ້າຍ ທ່ານ ສີສຸກ ພິລາວົງ ຍັງໄດ້ຮຽກຮ້ອງໃຫ້ພະນັກງານ, ລັດຖະກອນ ແລະ ປະຊາຊົນລາວ ບັນດາເຜົ່າຈົ່ງສືບຕໍ່ເສີມຂະຫຍາຍມູນ ເຊື້ອ ທີ 2 ທັນວາ ເຂົ້າໃນການປົກປັກຮັກສາ ແລະ ສ້າງສາພັດ ທະນາປະເທດຊາດ ໃຫ້ຮັ່ງມີເຂັ້ມແຂງສັງຄົມມີຄວາມສະຫງົບ, ຍຸຕິທໍາ ແລະ ສີວິໄລ. ພ້ອມກັນຕັ້ງໜ້າ ຮ່ຳຮຽນ ແລະ ສືບທອດມໍລະດົກອັນລ້ຳຄ່າຂອງ ປະທານ ໄກສອນ ພົມວິຫານທີໄດ້ສ້າງໄວ້ໃຫ້ຍືນຍົງຢູ່ກັບ ອານຸຊົນລຸ້ນ ສືບທອດຕໍ່ໄປ.
ໃນຕອນແລງຂອງວັນທີ 24 ພະຈິກ 2015 ຜ່ານມາ. ຢູ່ທີ່ສະຖາບັນຄົ້ນຄວ້າວິທະຍາສາດການສຶກສາ ແຫ່ງຊາດ ໄດ້ຈັດຕັ້ງພິທີປາຖະກະຖາວັນຊາດ ທີ 2 ທັນວາ, ຄົບຮອບ 40 ປີ ແລະ ວັນຄ້າຍວັນເກີດຂອງ ປະທານ ໄກສອນ ພົມວິຫານ ຄົບຮອບ 95 ປີ ໃຫ້ກຽດປາຖະກະຖາໂດຍ ທ່ານ ສີສຸກ ພິລາວົງ ຮອງເລຂາ ຄະນະພັກ, ຮອງຫົວໜ້າຄະນະໂຄສະນາອົບຮົມສູນກາງພັກ. ເຂົ້າຮ່ວມຮັບຟັງມີ ທ່ານຫົວໜ້າສະຖາບັນ ຄົ້ນຄວ້າວິທະຍາສາດການສຶກສາແຫ່ງຊາດ, ຮອງຫົວໜ້າສະຖາບັນ, ຄູອາຈານ ແລະ ພະນັກງານ ເຂົ້າຮ່ວມຢ່າງພ້ອມພຽງ.
ໃນພິທີ ທ່ານ ສີສຸກ ພິລາວົງ ໄດ້ຍົກໃຫ້ເຫັນຄວາມໝາຍ, ຄວາມສຳຄັນຂອງວັນຊາດ ທີ 2 ທັນວາ ຄົບຮອບ 40 ປີ. ຊຶ່ງຊາດລາວແມ່ນ ຊາດໜຶ່ງທີ່ມີປະຫວັດສາດອັນຍາວນານມາຫຼາຍພັນປີ, ມີມູນເຊື້ອ ທີ່ສະຫງ່າອົງອາດແຫ່ງການຕໍ່ສູ້ຕ້ານການຮຸກຮານຂອງສັກດີນາ ແລະ ການຄອບຄອງຂອງພວກຈັກກ ະພັດລ່າເມືອງຂຶ້ນທັງແບບເກົ່າ ແລະ ແບບໃໝ່ ສາມາດປົດປ່ອຍປະເທດຊາດ ໄດ້ຢ່າງມີໄຊ, ລຶບລ້າງລະ ບອບຂອງສັກດີນາຢ່າງສິ້ນເຊີງ ແລະ ສ້າງຕັ້ງສາທາລະນະລັດ ປະຊາທິປະໄຕ ປະຊາຊົນລາວ ຂຶ້ນໃນວັນທີ 2 ທັນວາ 1975 ຢ່າງສະຫງ່າຜ່າເຜີຍ, ຍົກໃຫ້ເຫັນເຖິງຜົນສຳເລັດໃນພາລະກິດແຫ່ງການປົກປັກຮັກສາ ແລະ ພັດທະນາປະເທດຊາດ ໃນໄລຍະ 40 ປີ ຊຶ່ງສາມາດປົກປັກຮັກສາເອ ກະລາດ, ອະທິປະໄຕ ແລະ ປົກ ປັກຮັກສາລະບອບໃໝ່ໄວ້ຢ່າງໝັ້ນຄົງ, ປະເທດຊາດມີຄວາມສະຫງົບ, ມີຄວາມເປັນລະບຽບຮຽບ ຮ້ອຍ, ການ ພັດທະນາເສດຖະກິດ - ສັງຄົມ ໄດ້ຮັບການຂະຫຍາຍຕົວເປັນກ້າວໆ. ພ້ອມດຽວກັນນີ້ ທ່ານ ສີສຸກ ພິລາວົງ ກໍໄດ້ເລົ່າຄືນມູນເຊື້ອກ່ຽວກັບຊີວິດ ແລະ ການເຄື່ອນໄຫວການປະຕິວັດຂອງ ປະທານ ໄກສອນ ພົມວິຫານ ຜູ້ນໍາທີແສນເຄົາລົບຮັກຂອງປວງຊົນລາວທັງຊາດ. ເພິ່ນເປັນຄົນທີ່ດຸໝັ່ນຄົ້ນ ຄວ້າຮໍ່າຮຽນ, ມີແບບແຜນການດໍາລົງຊີວິດທີ່ປອດໃສຂາວສະອາດ, ສັດຊື່ຕໍ່ປະເທດຊາດ ແລະ ປະຊາ ຊົນ. ປະທານ ໄກສອນ ພົມວິ ຫານ ເຂົ້າຮ່ວມເຄື່ອນໄຫວປະຕິວັດແຕ່ຍັງເຍົາໄວ, ໄດ້ຜ່ານການຝຶກ ຝົນທົດສອບໃນຂະບວນການຕົວຈິງ ແລະ ຮັບຜິດຊອບ ວຽກງານສຳຄັນ ແຕ່ນ້ອຍຫາໃຫຍ່ກ້າວຂຶ້ນ ເປັນຜູ້ນຳສູງສຸດ ຂອງພັກ ແລະ ລັດເຮົາ.
ໃນໂອກາດດັ່ງກ່າວ ທ່ານ ສີສຸກ ພິລາວົງ ຍັງໄດ້ຮຽກຮ້ອງໃຫ້ພະນັກງານ, ລັດຖະກອນ ແລະ ປະຊາຊົນ ລາວບັນດາເຜົ່າຈົ່ງສືບຕໍ່ເສີມຂະຫຍາຍ ມູນເຊື້ອ ທີ 2 ທັນວາ ເຂົ້າໃນການປົກປັກຮັກສາ ແລະ ສ້າງສາພັດທະນາປະເທດຊາດໃຫ້ຮັ່ງມີເຂັ້ມແຂງສັງຄົມມີຄວາມສະຫງົບ, ຍຸຕິທໍາ ແລະ ສີວິໄລ. ພ້ອມກັນຕັ້ງ ໜ້າຮ່ຳຮຽນ ແລະ ສືບທອດມໍລະດົກອັນລ້ຳຄ່າຂອງ ປະທານ ໄກສອນ ພົມວິຫານ ທີ ໄດ້ສ້າງໄວ້ໃຫ້ຍືນຍົງຢູ່ກັບອານຸຊົນລຸ້ນ ສືບທອດຕໍ່ໄປ.